ઇમ્તિયાઝ નામના મેમણ મુસ્લિમ યુવક, જેના દાદા મૂળે ગુજરાતી, પણ ધંધા માટે ચેન્નઈ વસેલા. ઇમ્તિયાઝ ભારતમાં એમ.બી.બી.એસ. થઈને ભાવિ જીવનનાં સોનેરી સપનાં સાથે વિઝિટર વિઝા પર શિકાગો આવેલો. તેને અમેરિકામાં સ્થાયી થઈને વધુ અભ્યાસ કરવો હતો. વિઝિટર વિઝાથી આવેલા તેના માટે આ શક્ય નહોતું. ડો. દવેનો વાયા વાયા ભેટો થયો. ડો. દવેએ તેને અમેરિકન સિટિઝનને પરણવા સલાહ આપી, જેથી રહેવાનો પ્રશ્ન ઊકલે અને અહીં રેસિડન્સી કરવી સરળ બને. ઇમ્તિયાઝના પરિવારને અહીં સંપર્કો હોવાથી છોકરી શોધી, છોકરીનાં માબાપને વિશ્વાસ ન બેસે. ડો. દવેને આ માબાપ મળ્યાં. તેમણે ઇમ્તિયાઝના ઉજ્જવળ ભવિષ્ય, મહેનતુ સ્વભાવની વાત છોકરીનાં માબાપને કરી.